રાજ્યમાં હાલ હાર્દિક પટેલ અને પાસ દ્વારા ચાલતી અનામતની ચળવળને કારણે ભાજપને ખાસી મુશ્કેલીઓનો સામનો કરવાનો વારો આવ્યો છે. પાટીદાર સમાજનો ઉગ્ર વિરોધ ભાજપ માટે પડકાર છે. હાર્દિક પટેલ કોંગ્રેસ સાથે હાથ મિલાવે કે ન મિલાવે, પરંતુ તે ભાજપને સમર્થન ક્યારેય નહીં આપે એ વાત સ્પષ્ટ છે. સામે કોંગ્રેસ અલ્પેશ ઠાકોરનું સમર્થન મેળવવામાં સફળ થઇ છે અને દલિત નેતા જિજ્ઞેશ મેવાણીનું વલણ પણ કોંગ્રેસ પ્રત્યે નરમ થતું જોવા મળ્યું છે. અલ્પેશ ઠાકોર અને હાર્દિક પટેલ વચ્ચે તેમના સમાજના હિતની હરીફાઇ છે, આથી જો હાર્દિક પટેલ કોંગ્રેસમાં જોડાય તો પાર્ટીએ બંને સમાજનો વિચાર કરીને ખૂબ સમજદારીપૂર્વક ટિકિટ વહેંચણી કરવી પડશે.